Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jos haluat kokea elämässäsi -
Jumalan voimaa, huolenpitoa ja siunauksia, -
on tärkeää olla kiitollinen.
On hyvä ymmärtää kiitollisuuden merkitys.
Jumala on todella hyvä.
Olen kiitollinen Jumalalle muun muassa ihmisistä, -
joita hän on tuonut elämääni -
ja joiden kautta hän on auttanut ja siunannut minua.
Hän on kouluttanut ja johdattanut minua heidän välityksellään.
Jumalan huolenpito toisten ihmisten kautta on ihmeellinen siunaus.
Ollaan kiitollisia näistä ihmisistä.
Näin oli asia etenkin Ruutin elämässä.
Huoltapitävänä ja uskollisena -
Jumala on tuonut tämän mooabilaisen naisen -
tuntemattomaan maahan vieraan kansan luo.
Nyt tämä nuori nainen hyödyntää Jumalan käskyjä -
löytääkseen itselleen elannon.
Näistä syistä Jumala toimii hänen elämässään.
Monet turhautuvat miettiessään, missä Jumala oikein on.
"Miksei hän auta minua eikä siunaa minua kuten muita?"
"Mitä Jumalalla on minua vastaan?" Ei mitään.
Sinä vaan et ole seurannut Jumalan ohjelmaa.
Et ole ollut kuuliainen hengellisille lainalaisuuksille.
Jumala ei katso ihmiseen, eli hänellä ei ole suosikkeja.
Hän ei kohtele ketään eri tavoin, koska pitäisi hänestä enemmän.
Kun noudatamme Jumalan Sanaa uskossa, -
voimme odottaa, että Jumala pitää meistä huolta ja toimii elämässämme.
Hän järjestää asioitamme, vaikkemme sitä aina näkisikään.
Joskus ymmärrämme Jumalan teot ja näemme hänen uskollisuutensa -
vasta jälkeenpäin.
Viimeksi puhuimme siitä, -
että mooabilainen Ruut oli kuullut eräästä Jumalan käskystä, -
jonka mukaan juutalaiset jättävät osan sadosta -
köyhille, orvoille ja kovaosaisille.
Myös maahan pudonneet tähkät jätetään avun tarvitsijoille.
Ruut ymmärtää tämän Raamatun käskyn ja hyödyntää sitä -
saadakseen syötävää ja työstä koituvan siunauksen.
Hän tekee jotain elantonsa eteen.
Kun Ruut alkaa noudattaa Jumalan Sanaa, -
Jumala johdattaa hänet tiettyyn paikkaan.
Hän johdattaa meidätkin sinne, minne tahtoo.
Kun noudatamme Sanaa, Jumala siirtää meidät oikealle paikalle.
Ruut huomaa päätyneensä Booasin pellolle, -
Booasin, jonka nimi tarkoittaa voimallista.
Näemme, että Jumalan voima koskettaa Ruutia Booasin kautta.
Jumala vaikuttaa, että Booas huomaa Ruutin.
Kun Ruut ahertaa pellolla, -
Booas tulee ja huomaa hänet.
Booas kysyy palvelijalta, kuka nainen on, -
ja saa selville, että tämä on Noomin miniä.
Noomi on ollut naimisissa Booasin sukulaisen kanssa.
Nyt tämä mooabilaisnainen hyödyntää Tooran opetusta -
saadakseen elannon. Silloin Booas siunaa Ruutia.
Hän sanoo: "Jumala kanssasi. Pysy minun pellollani.
Saat myös juoda palvelijoideni ammentamaa vettä.
Sanon väelleni, ettei kukaan saa tehdä sinulle pahaa.
Sinun ei tarvitse olla huolissasi mahdollisesta hyväksikäytöstä, -
koska olet minun suojeluksessani."
Meillekin on turvallisinta olla kuuliainen Jumalan Sanalle.
Jumala piti Ruutista yliluonnollisesti huolta Booaan kautta -
sallimalla tämän kerätä tähkiä -
tarvitsematta pelätä mitään pahaa.
Otetaan esille Ruut 2:10.
Huomaa, miten Ruut reagoi.
"Silloin Ruut heittäytyi kasvoilleen, kumartui maahan ja sanoi hänelle: -
'Miten olen saanut armon sinun silmiesi edessä...'"
Lukijan on tärkeä tietää, -
miksi Ruut löysi armon Booaan silmissä.
Miksi Booas pitää hänestä huolta?
Koska Ruut on kuuliainen Jumalan Sanalle.
Saamme suosion tässä maailmassa, kun luotamme Jumalaan -
ja noudatamme hänen Sanaansa nöyrästi eri tilanteissa.
Annamme Sanan johdattaa -
emmekä turvaudu omiin ajatuksiimme ja omaan tapaamme tehdä asioita.
Kun toimimme oman päämme mukaan, epäonnistumme.
Kun noudatamme Sanaa, onnistumme.
Periaate on yksinkertainen, mutta seuraukset ovat merkittävät.
Ruut kysyy: "Miten olen saanut armon sinun silmiesi edessä?
niin että huolehdit minusta, vaikka olen vieras?"
Heprean "vieras", nacharija, tarkoittaa ei-juutalaista.
Ruut tarkoittaa: "Ymmärrän kyllä, -
jos olisit ystävällinen omaan kansaasi kuuluvalle.
Mutta minähän olen muualta tullut.
Olet kuitenkin osoittanut minulle armoa."
Booasin ystävällisyys johtui Jumalasta.
Ruut on hyödyntänyt Jumalan Sanaa, joten tämä toimii.
Jae 11: "Booas vastasi ja sanoi hänelle: -
'Minulle on kerrottu kaikki, -
mitä sinä olet tehnyt anopillesi miehesi kuoltua, -
kuinka jätit isäsi ja äitisi ja synnyinmaasi -
ja lähdit kansan luo, jota et ennen tuntenut."
Booas tarkoittaa: -
"Olet ollut siunauksena Noomille, koska halusit kunnioittaa miestäsi.
Siitä tuli sinulle kaikkein tärkeintä."
Ruut on toisin sanoen ottanut Sanan elämänsä tärkeimmäksi asiaksi.
Hän jätti kaiken ja seurasi Jumalan ilmoitusta.
Kohdasta tulee mieleen Aabraham, -
joka jätti perheensä, kulttuurinsa ja synnyinmaansa -
lähteäkseen tähän samaan maahan, jota ei ollut koskaan nähnyt.
Ruutilla on sama usko kuin Aabrahamilla vaikka on ei-juutalainen.
Aabrahamkin oli aluksi ei-juutalainen.
Jumala loi hänestä uuden kansan. Hän luo edelleen uutta kansaa.
Hän ottaa ihmisiä eri roduista ja kansoista -
ja tuo heidät uuteen todellisuuteen tämän Kirjan kautta.
Hän yhdistää heidät liiton kansaan.
Olitpa juutalainen tai ei-juutalainen, saat tähän liittoon kuuluvana -
saman huolenpidon ja rakkauden Israelin Jumalalta kuin juutalaiset.
Tilanne paranee entisestään.
"Minulle on kerrottu kaikki, -
mitä sinä olet tehnyt anopillesi miehesi kuoltua, -
kuinka jätit isäsi ja äitisi ja synnyinmaasi ja lähdit kansan luo, -
jota et ennen tuntenut.
Herra palkitkoon sinulle tekosi..."
Siinä kerrotaan Jumalan uskollisuudesta.
Heprealaiskirjeessäkin sanotaan: "Jumala ei ole väärämielinen, -
niin että hän unhottaisi" hyvät tekomme.
Hän muistaa ne.
Booas sanoo: "Jumala siunaa sinua minun kauttani, -
koska olet ollut kuuliainen ja siunaukseksi."
"Herra palkitkoon sinulle tekosi; -
tulkoon sinulle täysi palkka Herralta, Israelin Jumalalta..."
Siinä siis sanotaan: "Tulkoon sinulle täysi palkka Herralta."
Tässä viitataan myös lunastukseen.
Lunastus on tärkeä aihe Ruutin kirjassa.
Saamme nähdä, että lunastus on suurempi, kuin luulemmekaan.
Sen vaikutus on paljon laajempi, kuin ajatellaan.
Booas puhuu Israelin Jumalasta, -
"...jonka siipien alta olet tullut turvaa etsimään."
"Siipien alta" on hepreaksi tachat kanafaa.
Ruut on löytänyt suojan Jumalan siipien alta.
"Siivet", kanaf, on ainutlaatuinen sana.
Kanaf voi tarkoittaa myös nurkkaa.
Pidän aina ylläni nelinurkkaista juutalaismiesten vaatetta.
Nurkissa roikkuvat tzitzit-tupsut.
4. Moos. 15:37-41:ssä sanotaan, -
että nelinurkkaisen viitan kulmissa -
pitää olla tupsut taikka hapsut.
Kun niitä katsoo, -
niiden pitäisi muistuttaa 4. Moos. 15:37-41:n mukaan -
Jumalan käskyistä.
Ohitamme usein Booaan puheesta tärkeän seikan.
Booas sanoo: -
"Olet löytänyt Jumalan huolenpidon ja varjeluksen, -
koska olet tullut hänen siipiensä tai kulmiensa alle."
"Kulmat" viittaavat Jumalan käskyihin.
Asia mainitaan, jotta lukija ymmärtäisi, mitä Ruut on tehnyt.
Ruut on tarttunut kiinni Jumalan käskyihin.
Siksi Jumala toimii hänen elämässään.
Kuuliaisuuden seuraus näkyy jakeesta 13: -
"Ruut sanoi: 'Minä olen saanut armon sinun silmiesi edessä, herrani, -
sillä sinä olet lohduttanut [nihamtani] minua..."
Heprean sana tarkoittaa täyttä lohdutusta.
Pysähdytään hetkeksi tähän tärkeään kohtaan.
Ruut saa kokea lunastuksen, -
Jumalan täyden lunastussuunnitelman.
Ruut on hyödyntänyt elämässään Jumalan Sanaa -
ja niin tehdessään löytänyt armon.
"'Minä olen saanut armon sinun silmiesi edessä, herrani, -
sillä sinä olet lohduttanut minua..." Tai: "Sinä olet lohduttava minua."
Jeshua asui Pohjois-Galilean Nasaretissa.
Julkisen palvelutyönsä hän aloitti Kapernaumista.
"Kapernaum" tulee sanoista kafar, kylä, ja nacham, lohdutus.
Sanaa "lohdutus" käytetään myös tässä mutta eri muodossa.
Sana nachama tarkoittaa sellaista lohdutusta, -
jonka kautta Jumalan liiton tarkoitusperät toteutuvat.
Ruut sanoo: "Sillä sinä olet lohduttanut minua." Tai: "Lohdutat."
"Saan kokea Jumalan liiton tarkoitusperiä sinun kauttasi."
"...ja puhutellut palvelijatartasi ystävällisesti..."
"Olet kohdellut minua kun palvelijattariasi -
tai perheenjäseniäsi.
Elämäni on muuttunut. Minulla on uusi identiteetti."
Jakeen 13 loppu on profeetallinen.
Ruut sanoo: -
"Ve anochi lo ehije ke a'chat shifotecha."
"...vaikka en ole yhdenkään sinun palvelijattaresi vertainen."
Tai: "Minusta ei tule sinun palvelijattariesi kaltaista."
Ruut ymmärtää, ettei hänestä tule palvelijatarta Booasin taloon.
Ruutista tulee hänen vaimonsa.
Booasilla on oleva Ruutiin täysin erilainen suhde -
kuin kehenkään muuhun naiseen.
Se johtuu jibbum-käskystä, joka löytyy 5. Moos. 25:stä.
Sen mukaan jos mies kuolee jättämättä perillistä, -
silloin miehen sukulaisen on otettava leski vaimokseen -
jälkeläisen saamiseksi.
Jae 14: "Ruoka-ajan tultua Booas sanoi hänelle: -
'Käy tänne ruualle -
ja kasta palasesi hapanviiniin'.
Niin Ruut istui leikkuuväen viereen..."
Leikkuuväki teki työtä, ikään kuin hengellistä työtä.
"Sinuakin pidetään leikkuuväkenä. Sinulle annetaan jotain."
Sadonkorjuu tarkoittaa siunausta. "Saat siunauksen."
"...ja Booas pani hänen eteensä paahdettuja jyviä, -
niin että hän söi tarpeeksensa ja jäi tähteeksikin."
Ruut sai syödä kylliksensä.
5. Moos. 8:10:ssa sanotaan: -
"Ve a'chalta ve-savata uverachta et ha'shem (JHVH) elochecha."
"Kun sinä syöt ja tulet ravituksi, niin ylistä Herraa..."
Siinä puhutaan Jumalan yliluonnollisesta huolenpidosta.
Ruut "söi tarpeeksensa ja jäi tähteeksikin."
Ruut aikoo siunata toisia saamallaan siunauksella. Jae 15: -
"Kun hän sitten nousi poimimaan, käski Booas palvelijoitaan sanoen: -
'Hän saa poimia myöskin lyhteiden väliltä; ja te ette saa loukata häntä.
Voittepa vetää sitomistakin joitakin tähkiä -
ja jättää ne hänen poimittavikseen; ja te ette saa nuhdella häntä.'"
Booas tahtoo siunata Ruutia runsaasti.
Tämä sai tavanomaisen lisäksi -
osan Booaalle jo kerätyistä tähkistä.
Omistajalle kerätyn sadon luo eivät Ruutin kaltaiset saaneet mennä.
Booas teki Ruutin kohdalla poikkeuksen.
Hän sanoo: "Saat poimia pudonneita tähkiä."
Hän käskee palvelijoitaan jopa vetämään maahan lisää tähkiä, -
jotta Ruut saisi niitä ylenpalttisesti. Niin Jumala toimii.
Mutta runsautta ei ole tarkoitettu vain meille itsellemme, -
vaan meidän on tarkoitus siunata myös muita.
Jae 17: "Niin Ruut poimi pellolla iltaan asti..."
Tähkät pitää myös puida, jotta niistä saadaan jyvät.
"...sitten hän pui, mitä oli saanut poimituksi, -
ja siitä tuli noin eefa-mitan verta ohria." Hän sai niitä runsaasti.
Ruut voi myydä niitä ja saada voittoa.
"Ja hän otti ne ja tuli kaupunkiin ja näytti anopillensa, mitä oli poiminut.
Sen jälkeen Ruut otti esille tähteet ruuasta, josta oli syönyt tarpeekseen, -
ja antoi ne hänelle."
Ruut otti esiin ohran lisäksi vielä yhden siunauksen.
"...ja antoi ne hänelle."
Jae 19: "Silloin hänen anoppinsa sanoi hänelle: -
"Missä olet tänään poiminut...?"
Noomi tiesi, minkä verran päivässä pystyi keräämään tähkiä.
Sitten hän näki, miten paljon Ruutilla oli.
Lisäksi hän antoi ylijääneen ruuan.
Noomi käsitti, että määrä oli normaalia suurempi.
Kun olemme kuuliaisia, meidän ei tarvitse odottaa normaalia.
Saamme odottaa yliluonnollista huolenpitoa ja johdatusta.
Ylimäärällä saamme siunata toisia, -
naapureita, sukulaisia tai muukalaisia, -
jotta hekin oppisivat tuntemaan, -
millainen Jumala on ja mitä hänen Poikansa on tehnyt, -
jotta pääsisimme osallisiksi hänen valtakunnastaan.
Jae 19: "Silloin hänen anoppinsa sanoi hänelle: -
'Missä olet tänään poiminut ja missä olet tehnyt työtä?
Siunattu olkoon se, joka on sinusta huolehtinut.'"
Noomi ymmärtää, että joku on pitänyt huolta Ruutista.
Hän sanoo: "Olkoon se ihminen siunattu."
"Sitten hän ilmoitti anopillensa, kenen luona hän oli ollut työssä, sanoen: -
'Se mies, jonka luona olin tänä päivänä työssä, on nimeltään Booas'."
Me tiedämme, kuka Booas on, -
mutta Noomi ei tiennyt, kenen pelloilla Ruut oli työskennellyt.
Noomi ei tiennyt, että Ruut oli ollut sukulaisen pellolla.
Palaamme nyt jibbum-käskyyn, josta puhutaan 5. Moos. 25:ssä.
Jos mies kuolee ilman perillistä, -
jonkun sukulaisesta on otettava leski vaimokseen, -
jotta vainajan nimi ei unohtuisi -
ja jotta hänen perintöosuutensa menisi pojalle.
Noomi käsittää käskyn tärkeyden.
"'Se mies, jonka luona olin tänä päivänä työssä, on nimeltään Booas'.
Noomi sanoi miniällensä: 'Siunatkoon häntä Herra...'"
Tai: "Hän on Herran siunaama."
Noomi ymmärtää, että Booas noudattaa Tooran käskyjä.
Sitä Herran siunaama tarkoittaa.
"...joka on osoittanut laupeutta eläviä ja kuolleita kohtaan.'"
Eli Jumala toimii tässä asiassa.
"Olet saanut armon hurskaan sukulaismiehen silmissä.
Hän voi toimia tilanteessamme sukulunastajana."
Sukulunastaja tarkoittaa, että kyseessä on sukulainen.
5. Moos. 25:ssä puhutaan sukulunastajasta.
Se on tärkeä messiaaninen kohta.
"... joka on osoittanut laupeutta eläviä ja kuolleita kohtaan.'
Ja Noomi sanoi vielä: -
'Hän on sukulaisemme ja meidän sukulunastajiamme'."
Sukulunastajan mainitseminen on tärkeää.
"Silloin mooabilainen Ruut sanoi: -
'Vielä hän sanoi minulle: 'Pysyttele vain minun palvelijaini mukana -
siihen asti, että he saavat kaiken minun leikkuuni lopetetuksi'."
Siinä mainitaan hetki, jolloin Booasin pelloilta on sato korjattu.
Ruut kertoo Noomille, mitä Booas on sanonut.
"Booas käski minun pysyä pellollaan."
Booasin antama siunaus koski useampaa päivää, ei vain yhtä.
Nyt ollaan ohranleikkuun alussa, ja se kestää seitsemän viikkoa.
49 päivän kuluttua on shavuot, viikkojuhla eli helluntai.
Muistetaan ajoituksen ja Booasin sanojen tärkeys.
Jumala tekee todella tilanteessa työtään.
Tekeekö Jumala työtä sinun elämässäsi? Hän tahtoo kyllä.
Mutta sallitko hänen osoittaa sinulle uskollisuuttaan?
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen